《次韵丁簿杂兴》
宋代·汪晫

侯家好兄弟，森森如立竹。
侯今白首去，乃复坐矮屋。
要当振龙鬣，宁更淹骥足。
吉人天相之，富贵在晚福。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。